
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1979 

14 Αυγούστου 2013 


ΑΠΟΦΑΣΕΙ Σ 

Αριθμ. 17398 

Αναδιάρθρωση της Γενικής Διεύθυνσης Οικονομικών 
Υπηρεσιών του Υπουργείου Τουρισμού. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ 
ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ - ΤΟΥΡΙΣΜΟΥ 

Έχοντας υπόψη: 

1. Τις διατάξεις: 

α) του άρθρου 3 Β του Ν. 2362/95 (Α' 247), όπως ισχύει, 
β) του π.δ. 149/2005 (Α' 211) «Οργανισμός του Υπουρ¬ 
γείου Τουριστικής Ανάπτυξης», όπως έχει τροποποιηθεί 
με το π.δ. 15/2010 (Α' 35), 

γ) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, όπως κωδι- 
κοποιήθηκε με το άρθρο πρώτο του π.δ. 63/2005 (ΦΕΚ 
98/Α/ 22-4-2005), 

δ) Του π.δ. 85/2012 «Ιδρυση και μετονομασία Υπουργεί¬ 
ων, μεταφορά και κατάργηση υπηρεσιών (Α' 141) όπως 
τροποποιήθηκε και ισχύει, 

ε) Του π.δ. 119/2013 (Α' 153) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών και του π.δ. 86/2012 (Α' 141) «Διορισμός 
Υπουργών, Αναπληρωτών Υπουργών και Υφυπουργών», 
στ) Του π.δ. 113/2010 «Ανάληψη υποχρεώσεων από τους 
Διατάκτες» (Α' 194). 

2. α) Την με αριθμό 12792/18.9.2012 απόφαση Υπουργού 
Τουρισμού «Ορισμός Γενικού Γραμματέα Υπουργείου 
Τουρισμού ως Προϊσταμένου Γενικής Διεύθυνσης Οι¬ 
κονομικών Υπηρεσιών», 

β) Την αριθμ. 2/89424/ΔΠΓΚ/30-11-2012 (ΑΔΑ: Β4Μ4Η- 
ΖΓΩ) εγκύκλιο των Υπουργών Οικονομικών και Διοικη¬ 
τικής Μεταρρύθμισης και Ηλεκτρονικής Διακυβέρνησης 
«Αναπροσδιορισμός οικονομικών οργανικών μονάδων 
υπαγόμενων στις συσταθείσες Γ ενικές Διευθύνσεις Οι¬ 
κονομικών Υπηρεσιών», 

γ) Την αριθμ. 2/91674/ΔΠΓΚ/20-12-2012 (ΑΔΑ: Β4ΜΓΗ- 
ΑΓΑ) απόφαση του Υπουργού Οικονομικών «Δημοσιο¬ 
νομικοί κανόνες και πρακτικές (Β' 3409)», 
δ) Την αριθμ. Υ48/9.07.2012 απόφαση του Πρωθυπουρ¬ 
γού «περί καθορισμού αρμοδιοτήτων του Αναπληρωτή 
Υπουργού Οικονομικών Χρήστου Σταϊκούρα» (Β'2105), 


ε) Την αριθμ. 1792/2.08.2013 βεβαίωση περί δέσμευσης 
των σχετικών πιστώσεων. 

3. Το γεγονός ότι από τις διατάξεις του παρόντος 
προκαλείται δαπάνη σε βάρος του Κρατικού προϋπο¬ 
λογισμού, που θα βαρύνει τον προϋπολογισμό του 2013, 
ύψους 2.100 ευρώ περίπου και για κάθε επόμενο έτος 
6.400 ευρώ περίπου, η οποία εγγράφεται στον Κ.Α.Ε. 
0200 του Φορέα 45/110 του Υπουργείου Τουρισμού, 
αποφασίζουμε: 

Η Γενική Διεύθυνση Οικονομικών Υπηρεσιών του 
Υπουργείου Τουρισμού που συνεστήθη με την παρ. 1 του 
άρθρου 3 Β του Ν. 2362/1995, όπως τροποποιήθηκε και 
ισχύει, αναδιαρθρώνεται, με αναπροσδιορισμό και περαι¬ 
τέρω εξειδίκευση των αρμοδιοτήτων της ως ακολούθως: 

Άρθρο 1 

Σκοπός Γ ενικής Διεύθυνσης 

Η Γενική Διεύθυνση Οικονομικών Υπηρεσιών του 
Υπουργείου Τουρισμού έχει ως σκοπό την ενιαία δι¬ 
οικητική υποστήριξη, οικονομική διαχείριση και έλεγ¬ 
χο των οικονομικών υποθέσεων και λειτουργιών του 
Υπουργείου Τουρισμού και των εποπτευόμενων από 
εκείνο φορέων, συμπεριλαμβανομένης και της οικονο¬ 
μικής παρακολούθησης των εποπτευόμενων φορέων, 
σύμφωνα με τις αρχές και τους κανόνες της χρηστής 
δημοσιονομικής διαχείρισης και ευθύνης. 

Άρθρο 2 

Διάρθρωση Γ ενικής Διεύθυνσης 

Η Γ ενική Διεύθυνση Οικονομικών Υπηρεσιών συγκρο¬ 
τείται από τις κατωτέρω οργανικές μονάδες: 
Διεύθυνση Οικονομικών Υπηρεσιών 
α. Τμήμα Προϋπολογισμού και ΜΠΔΣ 
β. Τμήμα Δημοσιονομικών Αναφορών & Εποπτευόμε¬ 
νων Φορέων 

γ. Τ μήμα Εκκαθάρισης Αποδοχών 
δ. Τμήμα Οικονομικής Διαχείρισης Περιφερειακών 
Υπηρεσιών 

ε) Τμήμα Συμβάσεων, Προμηθειών και Περιουσίας 

Αρθρο 3 
Αρμοδιότητες 

Οι αρμοδιότητες της Γ ενικής Διεύθυνσης Οικονομικών 
κατανέμονται στις οργανικές μονάδες από τις οποίες 
διαρθρώνεται, ως εξής: 

Α. Η Διεύθυνση Οικονομικών Υπηρεσιών είναι αρμόδια για: 

α) Για την αποτελεσματική διαχείριση και το συντο¬ 
νισμό των ενεργειών που αφορούν και έχουν επίπτωση 
στην κατάρτιση, αναθεώρηση και υλοποίηση του Με¬ 
σοπρόθεσμου Πλαισίου Δημοσιονομικής Στρατηγικής 
(ΜΠΔΣ) που περιλαμβάνει τις ετήσιες και μεσοπρόθε¬ 
σμες δημοσιονομικές προβλέψεις (τακτικού και Προ¬ 
γράμματος Δημοσίων Επενδύσεων). Επιπλέον, παρακο¬ 
λουθεί τις οικονομικές εξελίξεις και θα είναι υπεύθυνη 
για την τήρηση όλων των οδηγιών του Υπ. Οικ. και του 
Γ.Λ.Κ. σχετικά με την κατάρτιση και αναθεώρηση του 
ΜΠΔΣ και του προϋπολογισμού σε οποιαδήποτε χρονική 
στιγμή κατά τη διάρκεια του έτους. Επίσης διασφα¬ 
λίζει την πλήρη τήρηση των παραπάνω οδηγιών από 
όλους τους εποπτευόμενους φορείς του Υπουργείου. 
Διασφαλίζει την ομαλή εκτέλεση του Προϋπολογισμού 
του Υπουργείου και την εφαρμογή των κατάλληλων 
ελέγχων και δικλείδων ασφαλείας σχετικά με τα έσοδα 
και τις δαπάνες, του υπουργείου. Εξασφαλίζει την ομαλή 
λειτουργία του Υπουργείου μέσα από την διασφάλιση 
όλων των αναγκαίων πόρων και υπηρεσιών με τον πιο 
αποδοτικό και χρονικά κατάλληλο τρόπο. 

β) Την παροχή του αναγκαίου υλικού και πληροφορι¬ 
ών για την υποστήριξη του Προϊσταμένου της Γ ενικής 
Διεύθυνσης κατά την επιτέλεση του έργου του. 

γ) Γ ια κάθε άλλο θέμα που σχετίζεται με τις αρμοδι¬ 
ότητες της Διεύθυνσης. 

Οι αρμοδιότητές της κατανέμονται στα τμήματα από 
τα οποία διαρθρώνεται, ως εξής: 

I. Το Τμήμα Προϋπολογισμού και ΜΠΔΣ είναι αρμόδιο για: 

1. Σχεδίασμά, κατάρτιση, τροποποίηση και εκτέλεση 
του Τακτικού Προϋπολογισμού και προϋπολογισμού Δη¬ 
μοσίων Επενδύσεων των υπηρεσιών του Υπουργείου 
εντός των οριζόμενων χρονικών προθεσμιών. 

2. Σχεδίασμά, κατάρτιση, τροποποίηση και εκτέλεση 
του Μεσοπρόθεσμου Πλαισίου Δημοσιονομικής Στρα¬ 
τηγικής (ΜΠΔΣ) του Υπουργείου. 

3. Αξιολόγηση των αναμενόμενων ή πιθανών δημοσι¬ 
ονομικών επιπτώσεων κάθε πρότασης πολιτικής, προ¬ 
γράμματος ή δράσης στον προϋπολογισμό του Υπουρ¬ 
γείου ή της Κυβέρνησης και παροχή γνώμης. 

4. Παρακολούθηση στοιχείων εκτέλεσης του Τακτι¬ 
κού Προϋπολογισμού και προϋπολογισμού Δημοσίων 
Επενδύσεων του Υπουργείου, προκειμένου οι δαπάνες 
να καλυφθούν εντός των διαθέσιμων πιστώσεων του 
Προϋπολογισμού και των εγκεκριμένων από το Γ.Λ.Κ. 
κονδυλίων/ποσοστών διάθεσης. 

5. Παρακολούθηση της εναρμόνισης του Προϋπολο¬ 
γισμού με το ΜΠΔΣ. 

6/Εγκαιρη ενημέρωση των αρμόδιων φορέων σε πε¬ 
ρίπτωση που πλησιάζει η κάλυψη των ανώτατων ορίων 
εκτέλεσης του τακτικού προϋπολογισμού τους. 

7. Εισηγείται στο Γ.Λ.Κ. αιτήματα μεταβολών του Τα¬ 
κτικού Προϋπολογισμού του Υπουργείου. 

8. Παρακολούθηση της ανάληψης δεσμεύσεων, των 
τιμολογίων, των πληρωμών, καθώς και της εξέλιξης των 
δημοσιονομικών στοιχείων που απορρέουν από αυτά. 

9. Παρακολούθηση του Π.Δ.Ε. σε μεσοπρόθεσμο επίπε¬ 
δο, τον ετήσιο Π.Δ.Ε., τα ανώτατα όρια και τους στόχους 
του τριμήνου, καθώς και αναθεώρηση του Π.Δ.Ε. ανάλο¬ 
γα με το τι υπαγορεύουν οι καθορισμένες προθεσμίες. 

10. Έκδοση αποφάσεων ορισμού υπολόγων-διαχει- 
ριστών των έργων του Π.Δ.Ε. για την πληρωμή των 
εκτελούμενων από υπηρεσίες του υπουργείου έργων 


και έργων εξουσιοδότησης εκτελούμενων με ευθύνη 
Ν.Π.Δ.Δ. και Μ.Π.Ι.Δ. 

11. Επεξεργασία και έγκριση δεσμεύσεων, καθώς και 
τήρηση του μητρώου δεσμεύσεων με τον προβλεπόμενο 
τρόπο. 

12. Συνεργασία με το τμήμα Δημοσιονομικών και λοι¬ 
πών αναφορών για την προετοιμασία των απαιτούμενων 
αναλύσεων και αναφορών σχετικά με τα στοιχεία του 
τακτικού προϋπολογισμού, του Π.Δ.Ε. και το ΜΠΔΣ. 

13. Κοινοποίηση εγκυκλίων που σχετίζονται με την 
κατάρτιση, εκτέλεση, τροποποίηση του τακτικού προ¬ 
ϋπολογισμού και του Π.Δ.Ε. στις υπηρεσίες του Υπουρ¬ 
γείου και παροχή των απαιτούμενων υποστηρικτικών 
υπηρεσιών. 

14. Παρακολούθηση εκτέλεσης προϋπολογισμού 
Υπουργείου Τουρισμού και εποπτευόμενων φορέων 
και παροχή υποστήριξης σε θέματα προϋπολογισμού 
στους εποπτευόμενους φορείς και στις περιφερειακές 
υπηρεσίες του Υπουργείου στα πλαίσια των κατευθύν¬ 
σεων του Γ.Λ.Κ. 

15. Έγκριση αποφάσεων Δ.Σ. Ε.Ο.Τ για δαπάνες άνω 
των πεντακοσίων χιλιάδων (500.000) ευρώ (εδαφ. β 
παρ. 7 άρθρου 4 Ν. 3270/2004 ΦΕΚ 187 Α'). 

II. Το Τμήμα Δημοσιονομικών Αναφορών και Εποπτευ¬ 
όμενων Φορέων είναι αρμόδιο για: 

1. Συγκέντρωση των δημοσιονομικών στοιχείων από 
τα μητρώα δεσμεύσεων του Τακτικού Προϋπολογισμού, 
του Προγράμματος Δημοσίων Επενδύσεων, των ειδικών 
φορέων και των εποπτευόμενων φορέων του Υπουρ¬ 
γείου και την καταγραφή τους στη διαδικτυακή πύλη 
(Ε-ροΓίαΙ) σε τακτική βάση (ή έλεγχος των καταγραφών 
των εποπτευόμενων φορέων). 

2. Κατάρτιση και υποβολή των προβλεπόμενων ανα¬ 
φορών σχετικά με τη λειτουργία των μητρώων δεσμεύ¬ 
σεων και σχετικά με καθυστερημένες πληρωμές. 

3. Σύνταξη των οικονομικών καταστάσεων και αναφο¬ 
ρών για τις υπηρεσίες του Υπουργείου και τους επο¬ 
πτευόμενους φορείς και διαβίβασή τους στη Βουλή, στο 
Γ ενικό Λογιστήριο του Κράτους (Γ.Λ.Κ.), στο Υπουργείο 
Ανάπτυξης, και Ανταγωνιστικότητας, για το Π.Δ.Ε. και 
στην Ελληνική Στατιστική Αρχή (ΕΛ.ΣΤΑΤ.). 

4. Σύνταξη μελετών, αναλύσεων και υποβολή προτάσε¬ 
ων με σκοπό την τήρηση του Προϋπολογισμού και του 
μεσοπρόθεσμου προγράμματος, τα οποία αποτελούν 
μέρος της δημοσιονομικής στρατηγικής. 

5. Αξιολόγηση του εκτελούμενου προϋπολογισμού, με 
στόχο την αύξηση εσόδων, την μείωση των δαπανών 
και την εν γένει χρησιμοποίηση όλων των πόρων με 
αποδοτικό και αποτελεσματικό τρόπο. 

6. Παραγωγή, έλεγχο και επεξεργασία οικονομικών 
απολογιστικών στοιχείων για την εκτέλεση του Προϋ¬ 
πολογισμού εν όλω ή εν μέρει. 

7. Έλεγχο της εγκυρότητας και της αξιοπιστίας των 
υποβαλλόμενων από τους εποπτευόμενους φορείς οι¬ 
κονομικών στοιχείων. 

8. Συνεργασία με το Τμήμα Συμβάσεων, Προμηθει¬ 
ών και Περιουσίας και ανάπτυξη σχετικών οικονομικών 
αναφορών. 

9. Καθοδήγηση των εποπτευόμενων και άλλων φο¬ 
ρέων για την προετοιμασία του ΜΠΔΣ, για προσχέδια 
προϋπολογισμού και άλλα έγγραφα. 

10. Διασφάλιση της έγκαιρης επεξεργασίας και κωδι¬ 
κοποίησης των προσχεδίων προϋπολογισμού των επο- 

πτευόμενων και άλλων φορέων σύμφωνα με εγκυκλίους 
και οδηγίες που εκδίδονται από το Υπ. Οικ. και το Γ.Λ.Κ. 

11. Μέριμνα για την έγκαιρη επεξεργασία, κωδικοποί¬ 
ηση προτάσεων προϋπολογισμού των εποπτευομένων 
και λοιπών φορέων. 

12. Μέριμνα για την ευθυγράμμιση των στόχων δημοσι¬ 
ονομικής πολιτικής με τους στόχους που τίθενται μέσω 
των προϋπολογισμών των εποπτευόμενων φορέων. 

13. Μέριμνα για την παρακολούθηση των οικονομι¬ 
κών αποτελεσμάτων των εποπτευόμενων και λοιπών 
φορέων. 

14. Παρακολούθηση της οικονομικής διαχείρισης των 
εποπτευόμενων φορέων και ανάλυση και επεξεργασία 
των οικονομικών τους στοιχείων. 

15. Παρακολούθηση των χορηγούμενων στους επο¬ 
πτευόμενους και λοιπούς φορείς επιχορηγήσεων. 

16. Μέριμνα για την έγκαιρη κοινοποίηση των εγκυκλί¬ 
ων που αφορούν την οικονομική διαχείριση των επο¬ 
πτευόμενων και λοιπών φορέων. 

17. Παρακολούθηση των ελλειμμάτων και χρεών που 
εμφανίζουν οι εποπτευόμενοι φορείς σε τακτική (τρι- 
μηνιαία/μηνιαία) βάση. 

III. Το Τμήμα Εκκαθάρισης Αποδοχών είναι αρμόδιο για: 

1. Σύνταξη ετήσιου προϋπολογισμού δαπάνης μισθο¬ 
δοσίας και λοιπών αμοιβών και προώθησή τους στο 
Τμήμα Προϋπολογισμού. 

2. Διαχείριση πάγιων προκαταβολών. 

3. Εποπτεία υπολόγων χρηματικών ενταλμάτων προ¬ 
πληρωμής. 

4. Εκκαθάριση και πληρωμή των αποδοχών και των 
κάθε είδους αμοιβών του προσωπικού του Υπουργείου 
σε συνεργασία με την Ενιαία Αρχή Πληρωμών. 

5. Η τήρηση μισθολογικού μητρώου του τακτικού 
προσωπικού και στοιχείων για τη μισθοδοσία του μη 
τακτικού προσωπικού του Υπουργείου. 

6. Η παροχή στοιχείων, βεβαιώσεων και οδηγιών για 
τις αποδοχές, πρόσθετες αμοιβές, αποζημιώσεις, κρα¬ 
τήσεις κ.λπ. 

7. Δαπάνες μετακινήσεων εκτός έδρας, στο εσωτερικό 
και στο εξωτερικό, μεταθέσεων και αποσπάσεων. 

8. Πληρωμή φοιτητών και σπουδαστών για την πρα¬ 
κτική τους άσκηση σε υπηρεσίες του Υπουργείου. 

9. Αποστολή των ασφαλιστικών κρατήσεων στα ασφα¬ 
λιστικά ταμεία, καθώς και των ποσών που αφορούν 
αποπληρωμή δανείων προς τα αντίστοιχα πιστωτικά 
ιδρύματα. 

10. Μέριμνα για την είσπραξη ποσών αχρεωστήτως 
καταβληθέντων. 

11. Παροχή απαντήσεων επί θεμάτων που αφορούν 
στο Τμήμα. 

12. Παροχή τεκμηριωμένων απόψεων προς τα Διοικη¬ 
τικά Δικαστήρια, σχετικά με διαφορές που προκύπτουν 
μεταξύ υπαλλήλων και του Δημοσίου και η πληρωμή 
τελεσίδικων δικαστικών αποφάσεων. 

13. Εκτέλεση δικαστικών αποφάσεων, σχετικά με 
αξιώσεις κατά του Δημοσίου, όπως για οικογενειακά 
επιδόματα, ηθικές αποζημιώσεις, αποζημιώσεις για δε¬ 
δουλευμένες αποδοχές που δεν καταβλήθηκαν, κ.λπ. 

IV. Το Τμήμα Οικονομικής Διαχείρισης Περιφερειακών 
Υπηρεσιών είναι αρμόδιο για: 

1. Ετήσιες προβλέψεις αναγκαίων πιστώσεων για λει¬ 
τουργία περιφερειακών υπηρεσιών και ενημέρωση του 
Τμήματος Προϋπολογισμού. 


2. Κατάρτιση μηνιαίων προβλέψεων για τις αναγκαίες 
πιστώσεις και τις ταμειακές ανάγκες των περιφερειακών 
υπηρεσιών και ενημέρωση του τμήματος προϋπολογισμού. 

3. Μέριμνα για την έγκαιρη αποστολή από τις περιφε¬ 
ρειακές υπηρεσίες στο Τ μήμα Δημοσιονομικών Αναφο¬ 
ρών των αναγκαίων στοιχείων για τις δημοσιονομικές 
αναφορές. 

4. Υποβολή προτάσεων στο τμήμα Προϋπολογισμού 
για έκδοση Επιτροπικών Ενταλμάτων μεταβίβασης πι¬ 
στώσεων σε κάθε περιφερειακή υπηρεσία του Υπουρ¬ 
γείου για κάλυψη λειτουργικών αναγκών τους. 

5. Παροχή οδηγιών και κατευθύνσεων στις περιφε¬ 
ρειακές υπηρεσίες για διασφάλιση νομιμότητας στην 
οικονομική διαχείριση. 

6. Ανάληψη πιστώσεων για ανάγκες κεντρικής υπηρε¬ 
σίας και περιφερειακών υπηρεσιών κατά το μέρος που 
δεν υπάγονται σε αρμοδιότητες Β' διατακτών. 

7. Έκδοση Επιτροπικών Ενταλμάτων για μεταβίβαση 
πιστώσεων στις περιφερειακές υπηρεσίες. 

8. Εκκαθάριση δαπανών κεντρικής υπηρεσίας και περι¬ 
φερειακών υπηρεσιών κατά το μέρος που δεν υπάγονται 
σε αρμοδιότητες Β' διατακτών. 

V. Το Τμήμα Συμβάσεων, Προμηθειών και Περιουσίας 
ασκεί τις αρμοδιότητες που προβλέπονται στην περ. γ 
της παρ. 2 του άρθρου 8 του π.δ. 149/2005, όπως ισχύει. 

Αρθρο 4 
Στελέχωση 

Το προσωπικό που κατά την δημοσίευση της παρού¬ 
σας απόφασης υπηρετεί στα Τμήματα της Διεύθυνσης 
Οικονομικού του άρθρου 8 του π.δ. 149/2005 (ΦΕΚ 211 
Α'), συνεχίζει να υπηρετεί στις συνιστώμενες, με την 
παρούσα οργανικές μονάδες. 

Άρθρο 5 

Μεταβατικές Διατάξεις 

α) Μεταβατικά και μέχρι την έκδοση του νέου Ορ¬ 
γανισμού του Υπουργείου Τουρισμού, στην Διεύθυνση 
και τα τμήματα της Γενικής Διεύθυνσης Οικονομικών 
Υπηρεσιών της παρούσας απόφασης, θα προΐστανται 
υπάλληλοι κατηγορίας ΠΕ Διοικητικού - Οικονομικού. 

β) Το Τμήμα Συμβάσεων, Προμηθειών και Περιουσίας, 
το οποίο με τις διατάξεις του άρθρου 2 της παρούσας 
εντάσσεται στη δομή της Διεύθυνσης Οικονομικών Υπη¬ 
ρεσιών, λειτουργεί με την ανωτέρω οργανωτική υπα¬ 
γωγή του έως την έκδοση, κατ’ εφαρμογή της παρ. 4 
του άρθρου 35 του Ν. 4024/2011, του νέου οργανισμού 
του Υπουργείου. 

Αρθρο 7 

Η ισχύς της παρούσας απόφασης αρχίζει από την 
δημοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουλίου 2013 

ΟΙ ΥΠΟΥΡΓΟΙ 

Ο ΑΝΑΠΛΗΡΩΤΗΣ ΥΠΟΥΡΓΟΣ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφιί ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ,Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.β1·9τ) 


Ηλεκτρονική Διεύθυνση: Ιι1ίρ://νννννν.β1.9Γ - β-πιαΜ: ννβόπΐ35ΐβι·.β1@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02019791408130004 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































